Diari Oficial de la Generalitat Valenciana


Sumari del DOGV 4303, del 30-07-2002 (2002/8365)

RESOLUCIÓ de 10 de maig de 2002, de la Conselleria d'Economia, Hisenda i Ocupació, per la qual s'autoritza transferir crèdits des del capítol IV, línia T0309, .Pla de mesures de reinserció social., al capítol II, .Despeses de funcionament., en el programa 313.30, Família, Menor i Adopcions, per import d'un milió cinc-centes set mil dos-cents trenta-nou euros i noranta-vuit cèntims (1.507.239,98 EUR). Expedient 16.017/02-072.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4303

Data del DOGV
:   30-07-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2002/8365


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 10 de maig de 2002, de la Conselleria d'Economia, Hisenda i Ocupació, per la qual s'autoritza transferir crèdits des del capítol IV, línia T0309, ?Pla de mesures de reinserció social?, al capítol II, ?Despeses de funcionament?, en el programa 313.30, Família, Menor i Adopcions, per import d'un milió cinc-centes set mil dos-cents trenta-nou euros i noranta-vuit cèntims (1.507.239,98 EUR). Expedient 16.017/02-072. [2002/Q8365]
  
La Llei Orgànica 5/2000, de 12 de gener, Reguladora de la Responsabilitat Penal dels Menors, obliga la Generalitat a executar les mesures judicials dictades en la seua aplicació, que inclouen l'internament d'aquests en centres en les seues diferents modalitats. Davant la necessitat de disposar d'un major nombre de places en tots els règims recollits per la norma, es planteja la necessitat de convenir places amb entitats sense ànim de lucre que realitzen la seua activitat en el camp de la reinserció social de menors, especialment places d'internament terapèutic derivat de drogodependències i de trastorns de personalitat, així com places en règim tancat en la franja d'edat superior als 16 anys.
  
A aquest efecte, la Conselleria de Benestar Social proposa incrementar el crèdit consignat en el capítol 2, ?Despeses de funcionament?, del programa 313.30, Família, Menor i Adopcions, a càrrec d'una minoració en la dotació de la línia T0309, «Pla Mesures Inserció Social», inclosa en l'annex de transferències corrents del mateix programa.
  
En conseqüència, i en virtut del que disposen els articles 18 i 20 de la Llei 10/2001, de 27 de desembre, de Pressupostos de la Generalitat Valenciana per a l'exercici 2002, resolc:
  
Primer
  
S'autoritza una minoració de crèdit en l'aplicació pressupostària 07.86.676.00.8 per import d'1.507.239,98 euros, i la conseqüent modificació en l'annex de transferències corrents del programa, que afecta la línia T0309, en els termes següents:
  
Codi Denominació Import modificació
  
T0309 Pla de Mesures d'Inserció Social -1.507.239,98
  
Segon
  
S'autoritza un increment de crèdit en l'aplicació pressupostària 11.38.548.39.9 per import d'1.507.239,98 euros.
  
València, 10 de maig de 2002.- El conseller: Vicente Rambla Momplet.